**DJECA I MOBITELI U ŠKOLI –**

**KAKO SPRIJEČITI NEGATIVNE POSLJEDICE?**

 

**U ŠKOLI JE ZABRANJENA UPORABA MOBITELA!**

**ODUZIMANJE MOBITELA RADI KORIŠTENJA ZA VRIJEME NASTAVE- RODITELJI DOLAZE PO MOBITEL!**

**Korištenje mobilnih telefona je naša realnost, rasprave o tome da li su oni potrebni i korisni davno je prekrila prašina, ili su reciklirane. Dok je još prije par godina korištenje mobilnih telefona bio iznimni luksuz, danas svaka obitelj, a nerijetko i svi članovi obitelji posjeduju mobitele. Čak i osnovnoškolska djeca (katkad čak i «tehnički» naprednija predškolska).**

**Pravo je pitanje kako ih koristiti, a da se koriste u funkciji razvoja i boljitka djeteta.**Počet ćemo s **pozitivnim stranama:
1. Nedvojbeno korisna funkcija mobitela je funkcija informiranja roditelja i djeteta.** Informiranje doprinosi osjećaju sigurnosti roditelja i djeteta, zbog brzine i pravovremenosti  informiranja, bez obzira je li to usmeno ili putem sms-a (kratkih pisanih poruka). **2. Priopćavanje neugodnih vijesti na vrijeme, posebno putem sms-a,** olakšava i djetetu i roditelju da se trezveno pripreme za kasnije direktno suočavanje, i da preispitaju  adekvatnost svojih mogućih reakcija. Sigurno je da će ovaj način smanjiti stres i kod jednih i kod drugih, a kočenje impulzivnih reakcija u principu samo može podići kvalitetu komunikacije. **3. Sms doprinosi razvijanju sposobnosti informativnog i sažetog izražavanja kod djece, ali i kod roditelja.

4. Korištenjem mobitela, djetetu se razvijaju vještine korištenja suvremenom tehnikom** (analogija između korištenja mobitela i računala više je nego upadljiva, i lako primjenljiva).
Ne smiju se zanemariti ni **negativne strane** korištenja mobilnih aparata:

**1. Prečesto djetetovo  informiranje roditelja (kod nesigurne ili pretjerano odgovorne djece)** bitno može ometati ili uzrujavati roditelja i ometati ga u dnevnim poslovima.

S  druge strane, **roditeljevo** često **provjeravanje djeteta** može stvoriti

 negativan **osjećaj nepovjerenja kod djeteta, prisile, te nadzora,** što može polučiti stres kod djeteta, ili kontraefekt (djetetovu želju da prekine «lance» kojim ga roditelji sputavaju).
 **2. Skupocjenost mobilnih uređaja mogu dijete učiniti «metom»** kriminalaca, bilo odraslih, bilo iz redova vršnjaka, ili starijih učenika.
 **3. Potencijalnu štetnost zračenja mobitela ne smijemo zanemariti.** Jer premda je dokazano da poznata zračenja mobitela nisu štetna za zdravlje, ne znamo što je s onim zračenjima koja još nisu dovoljno ispitana.

 **4. Mobilni telefoni pokazatelj su socijalnog statusa, u puno slučajeva.** Na taj način nastaje segregacija već među djecom. Naime, djeca s jeftinijim mobitelima (a pogotovo ona bez mobitela), u redovima vršnjaka mogu se smatrati manje vrijednom.
 **5. Nekontrolirano korištenje mobitela od djece može bitno ugroziti kućni budžet.** Mlađoj djeci teško je shvatiti relaciju između osobnog dohotka roditelja i broja poslanih sms-ova prijateljima. **6.** S obzirom na mogućnosti WAP-a,djeci mogu biti dostupni **štetni sadržaji te «surfanje» po Internetu,** štoosim uvećanja troškova može djelovati nestimulativno na djetetov razvoj i obrazovanje.

**7- Korištenje mobitela za vrijeme nastave** ima za posljedicu :

**-učenik ne prati nastavu;**

**- ometa odvijanje nastave** (zvono, zvučno pisanje poruke,slušanje glazbe);

**-fotografiranje za vrijeme nastave s namjerom stavljanja slika na Internet;**

**-oduzimanje mobitela od strane nastavnika** (vraća se roditelju kad dođu u školu)**;**

**- pedagoška mjera

Zato bi djeci bilo korisno dati smjernice kako da koriste mobitele,**

**a na funkcionalan način.**

**Neke negativne faktore ne može se potpuno reducirati,**

**ali**

**ukoliko se djeci kupi jeftiniji mobilni telefon,**

**bez WAP-usluge (te tako smanjimo vjerojatnost da će biti meta kriminalaca),**

**poželjno mu je nabaviti mobitel sa SIM-karticom**

 **(dakle na bon, a ne na pretplatu),**

**i uputiti ga da ima toliko i toliko novaca na raspolaganju za mjesec, dva ili sl.**

 **Može mu se dati smjernice da vas naziva samo**

 **za kakvu posebno radosnu ili lošu vijest,**

**i u posebnim slučajevima.**

**(za vrijeme odmora ili nakon nastave)**

 **A s drugim stvarima se ne možemo suočiti,**

 **jer ne možemo mijenjati društvo,**

**ni trenutni kućni budžet,**

 **ali možemo poštivati pravila primjene mobitela.**